 О Б Щ И Н А   Н Е С Е Б Ъ Р
ДО 

ОБЩИНСКИ СЪВЕТ 

ГР.НЕСЕБЪР             

Д О К Л А Д Н А   З А П И С К А

от Николай Кирилов Димитров - Кмет на Община Несебър.
ОТНОСНО: ДАВАНЕ СЪГЛАСИЕ ЗА ПРЕДОСТАВЯНЕ НА ВиК АКТИВИ СОБСТВЕНОСТ НА ОБЩИНА НЕСЕБЪР ЗА СТОПАНИСВАНЕ, ПОДДЪРЖАНЕ И ЕКСПЛОАТАЦИЯ И ПРЕДОСТАВЯНЕ НА ВОДОСНАБДИТЕЛНИ И КАНАЛИЗАЦИОННИ УСЛУГИ НА ВиК ОПЕРАТОРА ЗА БУРГАСКА ОБЛАСТ, ЧРЕЗ ВиК АСОЦИЯЦИЯТА. 

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Въз основа на одобрени проекти е издадено Разрешение за строеж са изградени и въведени в експлоатация следните обекти:

1.”Уличен водопровод от ПЕВП тръби Ø110х6,6 PE100 PN10 с дължина L=125м, от съществуващ водопровод в поземлен имот ПИ 61056.501.545, преминаващ през ПИ 61056.501.545, ПИ 61056.501.597 и ПИ 61056.501.527 по кадастралната карта и кадастралните регистри /КККР/ на с. Равда, община Несебър, до урегулиран поземлен имот УПИ I-537, кв.70, ПИ 61056.501.592, по плана на с. Равда, община Несебър.“

- Пожарен хидрант DN80 – 2бр.
Обекта е изграден и въведен в експлоатация с Разрешение за ползване № БРД26 - РП - 167/19.08.2026 год. на Началника на РДНСК – Бургас.
В изпълнение разпоредбите на Закона за водите с Решение № РД – 02 – 14 – 2234/22.12.2009 год. на Министъра на МРРБ, обнародвано в ДВ бр. 7/26.01.2010 год. са определени обособените територии на дейност на 
В и К операторите, като в една обособена територия може да извършва дейност по доставка на питейна вода и отвеждане и пречистване на отпадъчните води само посоченият В и К оператор.  

Територията на Община Несебър попада в обособената територия, в която оператор е „Водоснабдяване и канализация” ЕАД – Бургас.


По силата на чл. 198б, т. 2 от ЗВ, за обособената територия под т. 6 от Решението на  Министъра на МРРБ, управлението на В и К системите се извършва от Асоцияцията по В и К – гр. Бургас. 


На 25.02.2016 год. между Асоциация по ВиК на обособената територия, обслужванa от „Водоснабдяване и канализация“ ЕАД, гр. Бургас, ЕИК: 175969975, представлявана от Вълчо Чолаков и „Водоснабдяване и канализация“ ЕАД, гр. Бургас - ЕИК: 812115210, представлявано от инж. Ганчо Тенев е сключен договор по силата на който „Водоснабдяване и канализация“ ЕАД, гр. Бургас стопанисва, поддържа и експлоатира  публичните активи,  да упражнява всички права и изпълнява всички задължения, възложени на Оператора от действащото право и изпълнява другите задължения, посочени в Договора. 

Тъй като описаните по – горе ВиК съоръжения са въведени след 25.02.2016 год., същите не са предадени за стопанисване и експлоатация на ВиК оператора.
 Предвид изложеното предлагам Общински съвет – гр.  Несебър да вземе следното РЕШЕНИЕ:

1.На основание чл.21, ал.1, т.8 от ЗМСМА Общински съвет - Несебър предоставя на „ВиК” ЕАД – Бургас за стопанисване, поддържане и експлоатация ВиК съоръжения въведени в експлоатация № № БРД26 - РП - 167/19.08.2026 год. на Началника на РДНСК – Бургас, съгласно сключения Договор за стопанисване, поддържане и експлоатация на ВиК системи и съоръжения между Асоциацията по ВиК и действащия на обособената територия ВиК оператор.

2. Възлага на Кмета на Община Несебър да предприеме необходимите действия за предоставяне на ВиК съоръженията, чрез Асоциацията по ВиК за Бургаска област.

Приложения: 

№ № БРД26 - РП - 167/19.08.2026 год.. на Началника на РДНСК – Бургас.

Кмет на Община Несебър: …………..

      / Н. Димитров /

